Document ID: /roh_data/filtered/fineweb-2-filterrobots_roh.jsonl.gz/19523

Gia avant che la cursa ha insumma lieu, han ils participants e las participantas dal Maraton da skis engiadinais rut in record. Anc mai è l'eveniment stà vendì or uschè svelt sco quest onn. La cursa da Malögia a S-chanf è il pli grond maraton da passlung en Svizra.
Tar la cursa da dunnas guarda quai anc or in zic meglier, ma er qua sajan ins sin buna via da vender ora anticipadamain las plazzas da partenza. La cursa da dunnas va sur 17 kilometers da Samedan a S-chanf ed ha mintgamai lieu in'emna avant il maraton.
La cursa da notg sur 17 kilometers durant l'emna dal maraton saja er s'etablida, scrivan ils organisaturs. Il traject maina da Segl sur ils lais da l'Engiadina a San Murezzan e tras il guaud da Staz fin a Puntraschigna. Er per questa cursa hai anc plazzas da partenza.
RTR novitads 18:00